**Edward Wittchow** (s. 31. lokakuuta 1992 Burnsville, Minnesota, Yhdysvallat) on yhdysvaltalainen jääkiekkopuolustaja, joka pelaa AHL-joukkue Hershey Bearsissa. Kaudella 2018–2019 hän pelasi myös muutamia otteluita hyökkääjänä.

Ura
---

Wittchow kävi high schoolin kotikaupungissaan Burnsvillessa. Hän oli kaudella 2010–2011 joukkueensa tehokkain puolustaja tehoilla 9+14=23. Florida Panthers varasi Wittchow'n kuudennella kierroksella 154. pelaajana NHL:n varaustilaisuudessa 2011.< Samana kesänä hänet varasi myös Waterloo Black Hawks koko USHL:n varaustilaisuuden neljäntenä pelaajana ja ensimmäisenä puolustajana. Wittchow siirtyi joukkueeseen kaudeksi 2011–2012. Hän voitti Black Hawksin sisäisen tehotilaston lukemalla +22. Wittchow eteni joukkueensa kanssa aina Clark Cup -finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. Wittchow valittiin kauden päätteeksi USHL:n tulokkaiden tähdistökentälliseen.

Vuodet 2012–2016 Wittchow kävi Wisconsinin yliopistoa Madisonissa. Hän voitti *Freshman -vuotensa* 2012–2013 päätteeksi WCHA:n mestaruuden. *Sophomore -vuotenaan* 2013–2014 Wittchow jakoi joukkueensa sisäisen tehotilaston voiton Nic Kerdilesin ja Kevin Schulzen kanssa lukemalla +12. Wisconsin oli vaihtanut divisioonaansa WCHA:sta Big Ten Conferenceen, jonka mestaruuden joukkue voitti. *Senior -vuotenaan* 2015–2016 Wittchow toimi Wisconsinin kapteenina.

Wittchow ei tehnyt NHL-varauksensa voimassaolon aikana tulokassopimusta Florida Panthersin kanssa. Elokuussa 2016 hän teki vapaana agenttina vuoden mittaisen AHL-sopimuksen seuran farmijoukkue Springfield Thunderbirdsin kanssa. Wittchow osallistui samana syksynä myös Panthersin NHL-joukkueen harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 2+2=4. Wittchow pelasi osan kaudestaan myös ECHL-joukkue Manchester Monarchsin vahvuudessa, jossa hän pelasi 14 runkosarjaottelua tehopistein 1+8=9.

Kesäkuussa 2017 Wittchow teki Springfield Thunderbirdsin kanssa vuoden mittaisen jatkosopimuksen. Syyskuussa hän osallistui jälleen Florida Panthersin harjoitusleirille. Samassa kuussa Wittchow teki joukkueen kanssa vuoden mittaisen ja kaksisuuntaisen NHL-sopimuksen. Hän pelasi kauden 2017–2018 kokonaan Thunderbirdsin vahvuudessa, jossa Wittchow teki 59 runkosarjaottelussa tehot 5+10=15. Seura palkitsi hänet kauden päätteeksi Thunderbirdsin "vuoden mies" -palkinnolla ansiokkaasta työstä Springfieldin kaupungin yhteisön eteen.

Kaudeksi 2018–2019 Wittchow siirtyi 1+1-vuotisella sopimuksella SM-liigajoukkue KooKoohon. Hän oli joukkueen tehokkain puolustaja tehoilla 9+9=18, tosin Wittchow pelasi loukkaantumisten myötä myös muutamia otteluita hyökkääjänä.

Elokuussa 2019 Wittchow teki vuoden mittaisen AHL-sopimuksen Hershey Bearsin kanssa. Hän teki siellä 22 runkosarjaottelussa tehot 5+4=9 ja oli joukkueen eniten maaleja tehnyt puolustaja Christian Djoosin kanssa. Suurimman osan kaudestaan Wittchow pelasi kuitenkin ECHL-joukkue South Carolina Stingraysissa, jonka varakapteenina hän toimi. Elokuussa 2020 Wittchow teki Bearsin kanssa vuoden mittaisen jatkosopimuksen.

Pelityyli
---------

Wittchow'n aiemman seuran, SM-liigajoukkue KooKoon urheilutoimenjohtaja Jarno Kultasen mukaan hän on kookas ja ulottuva puolustaja, joka ei kaihda kovaa pelaamista. Kultasen mukaan Wittchow kuitenkin myös liikkuu hyvin, laukoo hyvin ja hänen pelaamisessaan on isoksi pelaajaksi hyvät kiekolliset elementit.

Muuta
-----

Wittchowin pikkusisko Emma on entinen Minnesotan osavaltionyliopistopuolustaja.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Burnsville High | USHS | 25 | 2 | 5 | 7 | 20 | 2 | 0 | 1 | 1 | 0 |
| 2010–2011 | Burnsville High | USHS | 25 | 9 | 14 | 23 | 28 | 3 | 2 | 1 | 3 | 2 |
| 2011–2012 | Waterloo Black Hawks | USHL | 60 | 5 | 13 | 18 | 74 | 12 | 0 | 4 | 4 | 6 |
| 2012–2013 | Univ. of Wisconsin | WCHA | 29 | 0 | 3 | 3 | 28 | – | – | – | – | – |
| 2013–2014 | Univ. of Wisconsin | B1G | 37 | 1 | 6 | 7 | 26 | – | – | – | – | – |
| 2014–2015 | Univ. of Wisconsin | B1G | 25 | 0 | 0 | 0 | 43 | – | – | – | – | – |
| 2015–2016 | Univ. of Wisconsin | B1G | 32 | 0 | 7 | 7 | 53 | – | – | – | – | – |
| 2016–2017 | Springfield Thunderbirds | AHL | 38 | 2 | 2 | 4 | 58 | – | – | – | – | – |
|  | Manchester Monarchs | ECHL | 14 | 1 | 8 | 9 | 17 | – | – | – | – | – |
| 2017–2018 | Springfield Thunderbirds | AHL | 59 | 5 | 10 | 15 | 80 | – | – | – | – | – |
| 2018–2019 | KooKoo | SM-liiga | 47 | 9 | 9 | 18 | 65 | – | – | – | – | – |
| 2019–2020 | Hershey Bears | AHL | 22 | 5 | 4 | 9 | 29 | – | – | – | – | – |
|  | South Carolina Stingrays | ECHL | 19 | 5 | 7 | 12 | 13 | – | – | – | – | – |
| 3 kautta | yhteensä | AHL | 119 | 12 | 16 | 28 | 167 | – | – | – | – | – |
| 1 kausi | yhteensä | SM-liiga | 47 | 9 | 9 | 18 | 65 | – | – | – | – | – |

Lähteet
-------

* Ed Wittchow The Internet Hockey Databasessa (englanniksi)
* Ed Wittchow Eurohockey-sivustolla (englanniksi)
* Ed Wittchow *Elite Prospects*. Everysport Media Group AB.  (englanniksi)

### Viitteet

1. 1 2 3 4  Ed Wittchow *Elite Prospects*. Everysport Media Group AB.  (englanniksi)
2. 1 2  Tilastot *liiga.fi*. Jääkiekon SM-liiga Oy. Viitattu 2.7.2018.
3. 1 2  Hyökkääjä Wittchow: "Joukkueessa on hyvä tunnelma" *kookoo.fi*.  28.2.2019. KooKoo Hockey Oy.  Arkistoitu 22.3.2019. Viitattu 2.7.2018.
4. ↑  Elite Prospects - Burnsville High *eliteprospects.com*. Everysport Media Group. Viitattu 22.3.2019. (englanniksi)
5. 1 2 3  Ed Wittchow The Internet Hockey Databasessa (englanniksi)
6. ↑  Elite Prospects - USHL Entry Draft 2011 *eliteprospects.com*. Everysport Media Group. Viitattu 30.1.2021. (englanniksi)
7. ↑  Elite Prospects - Waterloo Black Hawks *eliteprospects.com*. Everysport Media Group. Viitattu 30.1.2021. (englanniksi)
8. ↑  Elite Prospects - Univ. of Wisconsin *eliteprospects.com*. Everysport Media Group. Viitattu 30.1.2021. (englanniksi)
9. ↑  Cats On The Prowl Twitterissä *twitter.com*.  15.8.2016. Cats On The Prowl. Viitattu 2.7.2018. (englanniksi)
10. ↑  2016 FLORIDA PANTHERS TRAINING CAMP ROSTER (pdf) *panthers.nhl.com*. Florida Panthers.  Arkistoitu 19.10.2016. Viitattu 2.7.2018. (englanniksi)
11. ↑  D Wittchow Signs AHL One-Way Contract *twitter.com*.  13.6.2017. Springfield, MA:  Springfield Thunderbirds. Viitattu 2.7.2018. (englanniksi)
12. ↑  Florida Panthers Sign Defenseman Ed Wittchow *nhl.com/panthers*.  23.9.2017. SUNRISE, Fla.:  Florida Panthers. Viitattu 2.7.2018. (englanniksi)
13. 1 2 3  Wittchow KooKoon takalinjoille *kookoo.fi*.  2.7.2018. KooKoo Hockey Oy.  Arkistoitu 2.7.2018. Viitattu 2.7.2018.
14. ↑  Elite Prospects - KooKoo *eliteprospects.com*. Everysport Media Group. Viitattu 22.3.2019. (englanniksi)
15. ↑  Lahtinen, Miikka: Yksi kausi riitti Liigassa! Yhdysvaltalaispuolustaja jättää Suomen – uusi seura selvillä *suomikiekko.com*.  1.8.2019. Nordic Sport Media. Viitattu 2.8.2019.
16. ↑  Elite Prospects - Hershey Bears *eliteprospects.com*. Everysport Media Group. Viitattu 30.1.2021. (englanniksi)
17. ↑  Bears Re-sign Defender Eddie Wittchow *hersheybears.com*.  19.8.2020. Hershey Entertainment & Resorts Company. Viitattu 30.1.2021. (englanniksi)
18. ↑  Emma Wittchow *Elite Prospects*. Everysport Media Group AB.  (englanniksi)